《次韵李大著春日杂诗十首》
宋代·喻良能

帝里春仍好，风和昼漏迟。
但怀三釜乐，遑恤北山移。
老大谙斑戏，空疏愧色丝。
平生杜陵老，耿耿寸心知。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。